b'\n_START_ARTICLE_\nAdf\xc3\xa6rdsterapi\n_START_PARAGRAPH_\nAdf\xc3\xa6rdsterapi er en form for psykoterapi som bruges til at behandle depression, nerv\xc3\xb8sitetsforstyrrelser, fobier og andre former for psykopatologi. Dens filosofiske r\xc3\xb8dder kan findes i behaviorismen, som siger at psykologiske tilf\xc3\xa6lde kan studeres videnskabeligt ved at observere \xc3\xa5benlys adf\xc3\xa6rd, uden at diskutere interne mentale tilstande.\n_START_SECTION_\nEgenskaber\n_START_PARAGRAPH_\nAf natur er adf\xc3\xa6rdsterapier empiriske (datadrevne), kontekstuelle (fokuserede p\xc3\xa5 milj\xc3\xb8et og kontekst), funktionelle (interesseret i den effekt eller konsekvens som en adf\xc3\xa6rd i sidste ende har), monistiske (afviser sind-krop-dualisme og behandler personen som en enhed) og relationelle (analyserer birettede interaktioner).'